                        Gerų darbų akcija „Šiltos Kalėdos“
[bookmark: _GoBack]           Jau šeštą kartą susirinkome paminėti  gruodžio 13-tąją – Šviesos dieną senovės lietuvių,  šv. Liucijos dieną – krikščionių,    Gerų darbų dieną – šiuolaikinėje tradicijoje. Šiemet savo akciją pavadinome „Šiltos Kalėdos“. Šiltos, nes sušildytos mūsų visų rankų ir širdžių šiluma. Tiek daug kalėdinių  puošmenų mūsų mokykla dar nematė. Puikiai padirbėjo mokyklos Kalėdų gatvės dirbtuvės!  Akcijos metu įžiebėme ne tradicinę eglę, o daug eglučių, papuoštų mūsų darbeliais. Buvo atidaryta ypač gausi prakartėlių paroda mokyklos vestibiulyje  ir Advento vainikų paroda bibliotekoje. Kiekviena klasė surašė ant angeliukų palinkėjimus savo klasei, o klasių seniūnai juos užkabino ant eglučių. Mokyklos ansamblis, vadovaujamas R. Venslauskienės, visus sušildė savo nuotaikinga daina.
          Laukiamiausia akcijos dalis - Kūrybinių idėjų ir eksperimentų konkurso „Genijų valanda“ apdovanojimai. Konkursą lapkričio 23-25 d. organizavo mokytojos Nijolė Gelgotienė ir Milda Žemaitienė, kompiuterinių žaidimų konkursinę dalį – mokytoja Asta Balnienė. Konkurse  dalyvavo visi, norintys   pademonstruoti savo gebėjimus ir talentus, išradingumą ir  sumanumą, netradicinį  dalykinių žinių pritaikymą. Penktokų komandos susirungė kompiuterinių žaidimų konkurse „Mikliosios rankelės“.  Čempionais tapo 5a kl. lenktynininkai. Geriausiu žaidėju pripažintas 5 b kl. mokinys Dovydas Daugėla.  Visiems konkurso dalyviams – dainininkams, šokėjams, muzikantams,  dailininkams, medžio drožėjams, skaitovams, pateikčių kūrėjams -  buvo įteiktos padėkos, nugalėtojams – diplomai, nominacijos, visi apdovanoti atminimo dovanėlėmis.  
           Buvo šilta...
                                                                                        Dorinio ugdymo mokytojos

P.S. Kalėdų Seneli, mums labai reikia aktų salės ;)
